《题周府纪善南闽黄昌吾爱日堂》
明代·郑真

金乌飞驾五云重，照见高堂鹤发翁。大化要同归寿域，长生久矣得仙风。

南州天际扶桑碧，西海云连若木红。笑近榆阴移枕席，步随花影绕帘栊。

绿樽香泛春常满，绮彩衣翻年正中。寸草芳心终欲报，余晖恋恋倚晴空。

作者简介：浙江鄞县人，字千之。洪武四年举人。官广信教授。治经学长于《春秋》。与兄郑驹、弟郑凤并以文学擅名。尝取诸家格言，著为集传集说集论。有《荥阳外史集》等。